सनितपुरी लाइसि दालाइ आफादनि आफादगिरि समेस्वर बर’आ सामलायनाय बे 5 थि खन्थाइ आवरानाय मेलाआव गाहाइ आलासि महरै बर’ थुनलाइ आफादनि गाहाइ नेहाथारि प्रसान्त बर’ बाहागो लानायजों लोगोसे खन्थाइ आवरायनाय मेलखौ बेखेवना होदोंमोन। बेजों लोगोसे बिथां बर’आ गावनि बिबुंथियाव बुङो दि, आसाम सरकारा गोख्रैनो भेनसार फरायसालिखौ गोख्रैनो सुस्रांनो नायगिरदों । मानोना फैगौ बोसोरनिफ्राय भेनसार फरायसालिखौ आसाम सरकारा बन्द’ खालामनाय जागोन आरो बे बारनिफ्राय सरकारि फरायसालि आरो प्रायभेट फरायसालियासो थासिगोन । बर’ थुनलाइ आफादा बर’ बिजोंनि आयदा गोजौ फरायसालिखौ जिनै थाखोसिम लांनाय जाबाय आरो बर’ बिजोंनि फरायसालि सोलोंथाइ खान्थिनि सायाव नोजोर होनानै सोखारनिसिम नारसिननाय जादों होनना बुथियो।